সহস্রাব্দ লক্ষ্যমাত্রা অর্জনের প্রক্রিয়ার শুরুতে সংশ্লিষ্ট থেকে আমি আনন্দিত :শেখ হাসিনা
প্রধানমন্ত্রী তাঁর এক ভাষণে এই বিষয়ে আনন্দ প্রকাশ করেন যে প্রথম মিলিনিয়াম শীর্ষ বৈঠকে লক্ষ স্থিরের প্রক্রিয়ায় তিনি ও ছিলেন।
বাংলাদেশের প্রধানমন্ত্রী শেখ হাসিনা বর্তমানে নিউ ইয়র্কে সহস্রাব্দ উন্নয়ন লক্ষ্যমাত্রা বিষয়ে বিভিন্ন অধিবেশনে যোগ দিচ্ছেন। শেখ হাসিনার আজকের এবং গতকালকের কার্যক্রম সম্পর্কে বাংলাদেশের পররাষ্ট্র সচিব মিজারুল কায়েস আমাদের জানান যে প্রধানমন্ত্রী এবং বাংলাদেশ প্রতিনিধিদল নানা বৈঠক ও কার্যক্রমে সক্রিয় ভাবে অংশ নিচ্ছেন। তিনি বলেন যে আজ মঙ্গলবার মিলিযনিয়াম ডেভেলেপমেন্ট গোলের উচ্চপর্যায়ের একটি প্লেনারী অধিবেশনে প্রধানমন্ত্রী শেখ হাসিনা অংশ নেন। এই প্লেনারী সেশনের পাশাপাশি কয়েকটি পার্শ্ব বৈঠক ও চলছে। মিজারুল কায়েস বলেন যে এই পার্শ্ব বৈঠকগুলোর মধ্যে গুরুত্বপূর্ণ বৈঠকগুলি হচেছ স্বল্পোন্নত দেশগুলোর প্রধানদের বৈঠক এবং দ্বিতীয় বৈঠকটি হচেছ জলবায়ু সমস্যা সংক্রান্ত। তিনি বলেন যে গতকাল প্রধানমন্ত্রী শেখ হাসিনা কো-চেয়ার হিসেবে তুরস্কের প্রধানমন্ত্রীর সঙ্গে একটি অধিবেশন পরিচালানা করেন। বুধবার তিনি এ সম্বন্ধে তাঁর সমাপনী বক্তব্য রাখবেন। গতকাল প্রধানমন্ত্রী তাঁর এক ভাষণে এই বিষয়ে আনন্দ প্রকাশ করেন যে যখন মিলিনিয়াম শীর্ষ বৈঠক হয় প্রথম এবং যখন এই সব লক্ষ নির্ধারিত হয় তখন ১৮৯ জন সরকার প্রধানের সঙ্গে তিনি ও সেখানে ছিলেন এবং তিনি এ্ প্রক্রিয়ার অংশ ছিলেন। প্রধানমন্ত্রী আরও বলেন যে সহস্রাব্দ লক্ষমাত্রা অর্জনের ক্ষেত্রে মিশ্র ফলাফল আছে। তিনি বলেন যে যদি ও নিকট অতীতে খাদ্য সঙ্কট ও জ্বালানী সমস্যার মোকাবিলা করতে হয়েছে এবং সে কারণে এই অর্জনের গতি খানিকটা শ্লথ হয়েছে কিন্তু তা সত্বেও বাংলাদেশ এই সহস্রাব্দ লক্ষ বাস্তবায়নে অগ্রগতি অর্জন করেছে।